AN KAHALAGAHAN 
KAN PAGDISIPLINA 
SA MGA AKI 


Tukduan mo an aki sa dalan na 
maninigo niyang lakawan: 
asin kun siya gurang na, dai siya 
matalikod diyan. Talinhaga 22:6 


Para sa mga Magurang 


Uya, an mga aki pamana nin Kagurangnan: asin an 
bunga kan tulak iyo an saiyang balos. Salmo 127:3 
An dai nag-iingat sa saiyang sogkod naoongis sa 
saiyang aki, alagad an namomoot sa saiya 
pinapadusahan sia nin amay. Talinhaga 13:24 

Sa pagkatakot sa Kagurangnan igwa nin makosog na 
pagsarig: asin an saiyang mga aki magkakaigwa nin 
pailihan. Talinhaga 14:26 

Padusahan mo an saimong aki mantang igwa pang 
paglaom, asin dai mo pagtugutan an saimong kalag 
na mawara sa saiyang pagtangis. Talinhaga 19:18 
An kamangmangan nakagapos sa puso nin sarong 
aki, alagad an sogkod nin pagtanos iyo an 
magpaparayo saiya saiya. Talinhaga 22:15 

Dai mo pag-iwasan an pagsagwe sa aki, huli ta kun 
hampakon mo siya nin sugkod, dai siya magagadan. 
Ika an mahampak saiya nin sugkod, asin ililigtas mo 
an saiyang kalag sa impiyerno. Talinhaga 23:13-14 
An sogkod asin an pagsagwe nagtatao nin 
kadonongan, alagad an aki na pinapabayaan sana 
iyo an nagpapasopog sa saiyang ina. Talinhaga 
29:15 

Itama an saimong aki, asin tatawan ka niya nin 
kapahingaloan, iyo, siya magtatao nin kaogmahan 
sa saimong kalag. Talinhaga 29:17 

Asin an gabos mong aki tutukduan nin Kagurangnan, 
asin dakula an magigin katoninongan kan saimong 
mga aki. Isaias 54:13 


Para sa mga Aki 


Galangan mo an saimong ama asin an saimong 
ina, tanganing maghalawig an saimong mga 
aldaw sa daga na itatao saimo nin Kagurangnan 
na saimong Dios. Exodo 20:12 

Aki ko, dai mo pag-olog-ologon an padusa nin 
Kagurangnan: ni mapagal sa saiyang 
pagtatanos: Huli ta an namomotan nin 
Kagurangnan saiyang sinasagwe: siring man sa 
sarong ama an aki na saiyang ikinakaogma. 
Talinhaga 3:11-12 

An mga talinhaga ni Salomon. An madonong na 
aking lalaki nagpapaogma sa saiyang ama, 
alagad an aking mangmang nakakapamondo sa 
saiyang ina. Talinhaga 10:10 

Hinanyoga an saimong ama na nag-aki saimo, 
asin dai mo pag-olog-ologon an saimong ina 
kun sia gurang na. Talinhaga 23:22 

Mga aki, kuyogon nindo an saindong mga 
magurang sa Kagurangnan, huli ta ini an tama. 
Galangan mo an saimong ama asin ina, na iyo 
an enot na togon na may panuga, 

Tanganing magin marahay an saimo, asin ika 
mabuhay nin halawig sa daga. Efeso 6:1-3 


Galangan mo an saimong ama sa bilog mong puso, 
asin dai mo paglingawan an mga kamondoan kan 
saimong ina. Giromdoma na ika ipinangaki sa 
sainda, asin paano mo sinda mababayadan kan mga 
bagay na saindang ginibo para saimo? Eclesiasticus 
7:27-28 


Kun didisiplinahon niato an satong mga aki, sinda 
mahibi ngonyan alagad mag-o0gma sa ngapit. Kun 
dai ta didisisiplinahon an satong mga aki, maoogma 
sinda ngonyan alagad mahihibi sa maabot na 
panahon. 


An mga aki iyo an futuro kan satuyang nasyon. 
Alagad kun sinda magurang na mayong disiplina, 
ano an mangyayari sa satuyang nasyon? 


An gabos na maraot na gawi nin sarong adulto iyo 
idtong mga dai itinanos o dinisiplina kan siya aki pa 
sana. 

Kaipuhan tang padakulaon an mga aki na may takot 
sa Diyos. 


Nagkua ako nin sarong pidaso nin buhay na dalipay 
Asin luway-luway na pinoporma ini aroaldaw 
Nagdigdi giraray ako kan mawara na an mga taon 
Idto sarong lalaki na sakong nahiling 

Siya pa man giraray an amay na impresyon na 
nagsulot 

Asin dai ko na siya mababago 


